Līguma projekts 
Pasūtītāja līguma Nr. «DOKREGNUMURS»

PAKALPOJUMA LĪGUMS
par vēsturiski piesārņotās teritorijas Dzelzceļa ielā 10, Aizkrauklē sanācijas darbu uzraudzību

Rīgā	 Līguma datums ir pēdējā pievienotā elektroniskā paraksta datums

Valsts vides dienests, vienotais reģ. Nr. 90000017078, juridiskā adrese: Rūpniecības iela 23, Rīga, LV-1045, ģenerāldirektora _____ personā, kurš darbojas saskaņā ar Ministru kabineta 2004. gada 23. novembra noteikumu Nr. 962 „Valsts vides dienesta nolikums” 9.3.apakšpunktu, (turpmāk – Pasūtītājs), no vienas puses,

un

<Komersanta nosaukums>, vienotais reģ. Nr. <reģistrācijas numurs>, juridiskā adrese: <adrese>, kuru saskaņā ar <pilnvarojums> pārstāv <amats> <vārds> <uzvārds> (turpmāk – Izpildītājs), no otras puses, katrs atsevišķi saukti Puse vai abi kopā – Puses,

ievērojot iepirkuma procedūras ar identifikācijas Nr. VVD 2026/4 “Vēsturiski piesārņotās teritorijas Dzelzceļa ielā 10, Aizkrauklē sanācijas darbu uzraudzība” (turpmāk – Iepirkums) nolikumu, rezultātu un iesniegto piedāvājumu, noslēdz šādu līgumu, (turpmāk – Līgums): 

1. Līguma priekšmets
Pasūtītājs uzdod un Izpildītājs apņemas ar saviem spēkiem, materiāliem un tehniskajiem līdzekļiem un par noteikto samaksu veikt vēsturiski piesārņotās teritorijas Dzelzceļa ielā 10, Aizkrauklē sanācijas darbu uzraudzību[footnoteRef:1] (turpmāk – Pakalpojums), atbilstoši Tehniskajai specifikācijai (1.pielikums), Tehniskajam piedāvājumam (2. pielikums) un Izpildītāja Finanšu piedāvājumam (3.pielikums), kā arī atbilstoši Latvijas Republikā spēkā esošo normatīvo aktu prasībām, kas ietver: [1:  Saskaņā ar PIL 2.2 pantu iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi!
] 

· I posma darbu (pilotfāzes) sanācijas programmas izvērtējumu, 
· pilotfāzes darbu veikšanas uzraudzību, izvērtējumu;
· II posma darbu (sanācijas darbu) sanācijas programmas izvērtējumu;
· II posma sanācijas darbu uzraudzību, izvērtējumu;
· mērķu un sasniedzamo rezultātu izpildes izvērtējumu;
· konsultācijas atbilstoši Pasūtītāja pieprasījumam.

2. Līguma summa un darbības termiņš
2.1. Maksimālā līgumcena bez pievienotās vērtības nodokļa (turpmāk - PVN) ir EUR <skaitļiem> (<vārdiem> euro un <skaitļiem> centi). PVN < skaitļiem> % ir EUR <skaitļiem> (<vārdiem> euro un <skaitļiem> centi). Maksimālā Līguma summa, ieskaitot PVN, ir EUR <skaitļiem> (<vārdiem> euro un <skaitļiem> centi).  Pasūtītajam nav pienākums izmantot visu maksimālo līgumcenu.
2.2. Kārtējo 3 (trīs) kalendāro mēnešu jeb ceturkšņa maksa par Pakalpojuma izpildi tiek noteikta atbilstoši abpusēji parakstīta pieņemšanas – nodošanas akta un tā pielikumos minētajai informācijai.
2.3. Pēc Pakalpojuma sniegšanas termiņa sākuma (Līguma 2.7. punkts) un Līguma 10.1. punktam atbilstošas avansa maksājuma garantijas saņemšanas Pasūtītājs, pamatojoties uz Izpildītāja izrakstītu avansa rēķinu, maksā Izpildītājam avansu līdz 20% (divdesmit procentu) apmērā no maksimālās Līguma summas.
2.4. Avansa summa tiek dzēsta proporcionāli Pasūtītāja pieņemtā Pakalpojuma vērtībai, ieturot 2.3. punktā norādīto avansa maksājuma procentuālo apjomu no katra maksājuma.
2.5. Gadījumā, ja Līguma darbības laikā notiek izmaiņas Latvijas Republikas normatīvajos aktos par PVN, tad nodokļu apmēru Izpildītājs pārrēķina un izraksta, ievērojot Latvijas Republikā attiecīgajā brīdī spēkā esošos normatīvos aktus par PVN likmēm.
2.6. Līgums stājas spēkā ar abu Pušu Līguma parakstīšanas brīdi un ir spēkā līdz Pušu saistību pilnīgai un pienācīgai izpildei.
2.7. Pakalpojuma sniegšanas termiņš ir no brīža, kad Pasūtītājs nosūta vēsturiski piesārņotās teritorijas Dzelzceļa ielā 10, Aizkrauklē, sanācijas darbu līgumu uz Izpildītāja pilnvarotā pārstāvja Līguma 13.7. punktā norādīto e-pasta adresi, līdz 2029. gada 31. oktobrim.
	
3. Līguma izpildes kārtība, nodevumi un autortiesības
3.1. Līgumā paredzētos Pakalpojuma izpildes rezultātus (turpmāk – Nodevumi) Izpildītājs iesniedz Pasūtītājam elektroniski MS Office lasāmā formātā un, ja nepieciešams, .jpg vai ekvivalentā formātā, parakstot tos no savas puses ar drošu elektronisku parakstu, un nosūtot uz Līguma 13.6. punktā norādīto Pasūtītāja pilnvarotā pārstāvja e-pasta adresi.
3.2. Līguma ietvaros iesniedzamie Nodevumi atbilstoši Līguma 2. pielikumam: izvērtējumi, sākuma ziņojums un mēneša progresa ziņojumi ar laika un naudas plūsmas grafiku, Pakalpojuma sniegšanas kopsavilkuma ziņojums.
3.3. Nodevumu iesniegšanas termiņi:
3.3.1. Izvērtējumus Izpildītājs iesniedz Pasūtītājam 10 (desmit) kalendāro dienu laikā no Pasūtītāja rakstiska pieprasījuma;
3.3.2. Sākuma ziņojumu Izpildītājs iesniedz Pasūtītājam 14 (četrpadsmit) kalendāro dienu laikā no Pakalpojuma sniegšanas termiņa sākuma;
3.3.3. Mēneša progresa ziņojumu ar laika un naudas plūsmas grafiku Izpildītājs iesniedz Pasūtītājam līdz kārtējā mēneša 7. datumam.
3.3.4. Pakalpojuma sniegšanas kopsavilkuma ziņojumu Izpildītājs iesniedz Pasūtītājam 10 (desmit) kalendāro dienu laikā no brīža, kad Pasūtītājs iesniegs Izpildītājam nepieciešamo sanācijas dokumentāciju un lūgs sagatavot kopsavilkuma ziņojumu atbilstoši tehniskās specifikācijas (Līguma 2. pielikums) 6.3. punktam.
3.4. Pakalpojuma, kas sniegts atbilstoši Līguma prasībām, izpildes pieņemšana tiek nodrošināta ar Nodevumu pieņemšanu.
3.5. Katru Nodevumu, kas iesniegts atbilstoši Līguma prasībām, Pasūtītājs pieņem nekavējoties pēc Līguma 3.6. punktā noteiktā Nodevumu izvērtēšanas termiņa, parakstot to ar drošu elektronisko parakstu un nosūtot to uz Izpildītāja pilnvarotā pārstāvja Līguma 13.7. punktā norādīto e-pasta adresi. Pasūtītājs var parakstīt no savas puses un nosūtīt Nodevumu Izpildītājam agrāk, ja pēc izvērtēšanas Pasūtītājam nav iebildumu par  Nodevumu.
3.6. Pasūtītājs Nodevuma saturu izvērtē 10 (desmit) kalendāro dienu laikā no Nodevuma saņemšanas brīža un šajā termiņā Pasūtītājs var izteikt pamatotus iebildumus par Nodevumu saskaņā ar Līguma 3.7. punktu, rakstveidā informējot Izpildītāju. Ja Pasūtītājs minētajā termiņā iebildumus nav izteicis un attiecīgais Nodevums nav parakstīts no Pasūtītāja puses un/vai nav nosūtīts, iesniegtais Nodevums uzskatāms par pieņemtu bez iebildumiem, un Pasūtītājam ir pienākums parakstīt attiecīgo Nodevumu no savas puses un nosūtīt Izpildītājam.
3.7. Pēc Pasūtītāja pamatotu iebildumu saņemšanas par Nodevumu, Izpildītājs novērš Pasūtītāja norādītos trūkumus 10 (desmit) darba dienu laikā no iebildumu saņemšanas brīža un iesniedz Nodevumu ar Izpildītāja elektroniski parakstītu trūkumu novēršanas vēstuli, kurā norādīts, kā novērsti trūkumi. Atkārtoti iesniegtos Nodevumus Pasūtītājs izvērtē tādā pašā kārtībā kā sākotnēji sagatavotos Nodevumus.
3.8. Nodevumi iesniedzami latviešu valodā.
3.9. Pasūtītājam pieder visas autora mantiskās tiesības uz Nodevumiem, ko Izpildītājs nodevis, pildot Līgumu. 
3.10. Autora mantiskās tiesības uz katru Līguma izpildes ietvaros izstrādāto un Pasūtītājam piegādāto Nodevumu pāriet Pasūtītājam ar brīdi, kad Nodevums ir pilnībā piegādāts Pasūtītājam un Pasūtītājs ir pilnībā norēķinājies ar Izpildītāju par Pakalpojumu saskaņā Līguma nosacījumiem.
3.11. Izpildītājs garantē, ka sniegtajā Pakalpojumā un piegādātā Nodevuma izstrādē nav pieļauti nekādi autortiesību pārkāpumi.

4. Norēķinu kārtība
4.1. Izpildītājs pēc katra ceturkšņa noslēdzošā mēneša progresa ziņojuma pieņemšanas 5 darba dienu laikā iesniedz Pasūtītājam parakstītu pieņemšanas – nodošanas aktu elektroniskā dokumenta veidā, parakstītu ar drošu elektronisko parakstu. Aktā norāda faktisko Izpildītāja personāla laika ieguldījumu (cilvēkdienās) un veikto laboratorisko analīžu uzskaiti. Aktam pievieno iepriekšējos 3 (trīs) kalendārajos mēnešos iesniegtajiem Nodevumiem, kas ir abpusēji parakstīti ar drošu elektronisko parakstu.
4.1.1. Pēdējo parakstīto pieņemšanas – nodošanas aktu elektroniskā dokumenta veidā, parakstītu ar drošu elektronisko parakstu, Izpildītājs iesniedz Pasūtītājam 5 (piecu) darba dienu laikā pēc Pakalpojuma sniegšanas kopsavilkuma ziņojuma pieņemšanas Līguma 3.5. punktā noteiktajā termiņā.
4.2. Izpildītājs iesniedz Pasūtītājam rēķinu 5 (piecu) darba dienu laikā pēc Līguma 4.1. punktā un tā apakšpunktā minētā pieņemšanas – nodošanas akta abpusējas parakstīšanas brīža, nosūtot to uz eAdresi: VVD_REKINI@90000017078. Rēķins tiek sagatavots atbilstoši Ministru kabineta 2019.gada 9.aprīļa noteikumiem Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Rēķinā iekļauti visi attiecināmie nodokļi un nodevas. Nekādi papildu maksājumi Izpildītājam netiek maksāti. Rēķinā obligāti jābūt atsaucei uz Līguma numuru. Rēķins ir derīgs bez paraksta.
4.3. Pasūtītājs norēķinās ar Izpildītāju 15 (piecpadsmit) kalendāro dienu laikā pēc Izpildītāja rēķina saņemšanas dienas.
4.4. Pasūtītājs maksājumu veic euro bezskaidras naudas norēķinu veidā uz Līgumā norādīto Izpildītāja norēķinu kontu.
4.5. Par samaksas dienu tiek uzskatīta diena, kurā Pasūtītājs veicis bankas pārskaitījumu par Pakalpojumu uz Izpildītāja Līgumā norādīto norēķinu kontu.

5. Pušu pienākumi un tiesības
5.1. Izpildītājs ievēro darba aizsardzības noteikumus, ugunsdrošības noteikumus un citas Latvijas Republikā spēkā esošo normatīvo aktu prasības, ciktāl tās ir piemērojamas Pakalpojuma izpildei.
5.2. Izpildītājs apņemas nodrošināt Pakalpojuma izpildei nepieciešamo resursu atbilstību Latvijas Republikā spēkā esošo normatīvo aktu prasībām. 
5.3. Ja Pasūtītājs, pamatojoties uz konstatētajām kļūdām, kuras norāda uz nepietiekamu speciālista kvalifikāciju, pieprasa nomainīt speciālistu, Izpildītājam ir pienākums veikt šādu nomaiņu 10 (desmit) darba dienu laikā saskaņā ar Līguma 7. sadaļu.
5.4. Izpildītājs nekavējoties, bet ne vēlāk kā 1 (vienas) darba dienas laikā no attiecīgo apstākļu konstatācijas brīža, ziņo Pasūtītājam par visiem apstākļiem, kas traucē vai varētu traucēt Līgumā noteikto saistību savlaicīgu un kvalitatīvu izpildi.
5.5. Pasūtītājs iesniedz Izpildītājam Pakalpojuma sniegšanai nepieciešamo informāciju un dokumentus, kas ir Pasūtītāja rīcībā vai kurus Pasūtītājs ir apņēmies iesniegt Izpildītājam. Citas pienācīgai Pakalpojuma sniegšanai nepieciešamās informācijas un dokumentu iegūšana ir Izpildītāja pienākums un ar to saistītās izmaksas ir iekļautas Līguma summā. 
5.6. Izpildītājs uzņemas neizpaust informāciju, nepaturēt un nenodot trešajām personām dokumentus vai to kopijas, kas Izpildītājam ir nodoti Pakalpojuma sniegšanai.
5.7. Izpildītājs garantē konfidencialitātes principa ievērošanu un apņemas nenodot trešajām personām Pakalpojuma veikšanas gaitā iegūto informāciju par Pasūtītāju, pasūtījuma saturu un apjomu, izņemot Latvijas Republikas normatīvajos aktos noteiktajos gadījumos un kārtībā. 
5.8.  Pasūtītājs Pakalpojuma pārbaudei var pieaicināt speciālistus. Ja Pasūtītāja pieaicinātie speciālisti konstatē sniegtā Pakalpojuma neatbilstību Līgumam, normatīvajiem aktiem vai citus būtiskus trūkumus, Izpildītājs sedz izmaksas par speciālistu atzinuma sagatavošanu.  
5.9. Pasūtītāja vispārīgs pienākums ir rūpēties, lai tiktu nodrošināta Izpildītāja piekļuve sanācijas objektam.
5.10. Izpildītājs, sniedzot Pakalpojumu, izpilda visus darbus un veic visus pasākumus, kas ir minēti Tehniskajā specifikācijā, Izpildītāja iesniegtajā piedāvājumā vai citviet Līgumā vai kuri, kaut arī nav tieši minēti Tehniskajā specifikācijā, Piedāvājumā vai citviet Līgumā, izriet no noteiktajiem darbiem, pasākumiem un ir nepieciešami Pakalpojuma sniegšanai. Šādu darbu un pasākumu izmaksas ir iekļautas Līguma summā.

6. Pušu atbildība
6.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu ar ļaunu nolūku vai aiz neuzmanības izdarītas darbības vai bezdarbības rezultātā.
6.2. Izpildītājs pilnā apmērā uzņemas atbildību par jebkādu kaitējumu videi, kā arī cilvēku dzīvībai un veselībai, kas radies Izpildītāja darbības, bezdarbības, tā darbinieku vai piesaistīto apakšuzņēmēju rīcības rezultātā, veicot šajā līgumā paredzētos darbus.
Izpildītājs apņemas nekavējoties veikt visas nepieciešamās darbības kaitējuma novēršanai un tā seku likvidēšanai, kā arī ievērot spēkā esošos normatīvos aktus attiecībā uz vides aizsardzību, darba drošību un sabiedrības veselību. 
6.3. Puse nav atbildīga par savu saistību neizpildi norunātajā termiņā, ja otra Puse nepilda savas saistības atbilstoši Līguma noteikumiem vai citādi izvairās no savu saistību izpildes. Šādā gadījumā Puse sastāda aktu, kuru iesniedz otrai Pusei.
6.4. Pasūtītājs, par to paziņojot Izpildītājam, var apturēt maksājuma izpildi, ja Izpildītājs nepilda no Līguma izrietošās saistības vai, ja pastāv jebkāds cits apstāklis, par kuru saskaņā ar Līgumu ir atbildīgs Izpildītājs un, kas traucē vai var traucēt Pakalpojuma sniegšanu.
6.5. Izpildītājs ir atbildīgs par Līgumā un normatīvajos aktos noteikto Pakalpojuma sniegšanas kvalitātes prasību ievērošanu.
6.6. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
6.7. Par savu saistību izpildes nokavējumu Puse pēc otrās Puses pieprasījuma maksā līgumsodu 0,1 % (nulle komats viens procents) apmērā no maksimālās Līguma summas par katru nokavēto dienu, bet ne vairāk kā 5% (pieci procenti) no maksimālās  Līguma summas.
6.8. Līgumsodu Puse ieskaita otras Puses norēķina kontā, kas norādīts Līgumā.
6.9. Līgumsoda nomaksa neatbrīvo Puses no Līguma saistību izpildes pienākuma.
6.10. Ja līgumsoda summa sasniedz 5% (pieci procenti) no Līguma summas, Puse, neierobežojot savas tiesības uz līgumsodu, var vienpusēji atkāpties no Līguma un nesniegtā Pakalpojuma vai tā daļas sniegšanai pieaicināt trešo personu. Otra Puse ir atbildīga par visām ar to saistītajām papildu izmaksām.

7. Apakšuzņēmēju un personāla nomaiņas kārtība
7.1. Izpildītājs  Līguma izpildē piesaista  Līguma kvalitatīvas izpildes nodrošināšanai nepieciešamos resursus.  Izpildītājs Līguma spēkā stāšanās dienā iesniedz Speciālistu un apakšuzņēmēju sarakstu un norāda katram apakšuzņēmējam izpildei nododamo Līguma daļu saskaņā ar Izpildītāja iesniegto piedāvājumu atklātajā konkursā.
7.2. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste pieļaujama vienīgi atbilstoši Publisko iepirkumu likuma (PIL) 62. panta noteikumiem.
7.3. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.

8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem ir pieskaitāmi: stihiskas nelaimes, avārijas, katastrofas, pandēmijas, epidēmijas, epizootijas un kara darbība, nemieri, blokādes, valsts varas un pārvaldes institūciju lēmumi.
8.2. Puse, kura nevar izpildīt savas Līgumā noteiktās saistības nepārvaramu apstākļu dēļ, 5 (piecu) darba dienu laikā informē par tiem otru Pusi. Ziņojumā jānorāda, kādā termiņā, pēc tās uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.
8.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk nekā 1 (vienu) mēnesi, Puses pēc iespējas drīzāk sāk sarunas par Līguma izpildes citiem variantiem, kuri ir pieņemami abām Pusēm un veic grozījumus Līgumā, vai arī izbeidz Līgumu.

9. Līguma izmaiņas un izbeigšana
9.1. Līguma grozījumi ir pieļaujami, ja tie nemaina Līguma vispārējo raksturu un atbilst Publisko iepirkumu likuma (turpmāk – PIL) 61. panta pirmajā daļā noteiktajam.
9.2. Pusēm vienojoties sākotnējās Maksimālās līgumcenas grozījumi jeb tās maksimālais palielinājums saskaņā ar PIL 61. panta trešās daļas 1. punktu ir pieļaujams līdz 30% (trīsdesmit procentiem) šādos gadījumos:
9.2.1. Papildus speciālistu/ekspertu piesaiste Līguma izpildei ar tādu kompetenci, kura iepriekš nebija paredzēta;
9.2.2. Grunts apjoma mērījumi, stabilizēto/solidificēto kompozīta paraugu izskalojamības testēšana, stabilizētā materiāla kvalitātes parametru ilgtspēju ne mazākā periodā kā 50 gadi pēc projekta pabeigšanas (material degradation testing), gaisa kvalitātes monitorings, ja pilotfāzes un/vai sanācijas darbu etapā piedāvātais sanācijas risinājums paredz iepriekš minēto aktivitāšu nepieciešamību; 
9.2.3. Inovatīvu, iepriekš neapskatītu tehnoloģisko risinājumu vai dažādu metožu kombināciju izvērtēšana, šo risinājumu mijiedarbības un cēloņsakarību analīze, vides risku analīze, konceptuālā teritorijas modeļa pilnveide; 
9.2.4. Punktā 9.2.3. noteiktos gadījumos iepriekš neparedzētas laboratoriskās analīzes, kuras iekļauj parametrus, kuri iepriekš nebija paredzēti. Monitoringa programmas pilnveides uzraudzība - laboratorijas analīžu biežuma/spektra pieaugums.
9.3. Iestājoties kādam no 9.2.1.-9.2.4. punktā minētajiem gadījumiem, Izpildītājs iesniedz Pasūtītājam piedāvājumu, kurā norādīts konkrētais gadījums, palielinājuma apjoms un Izpildītāja pamatojums ar dokumentāciju grozījumu nepieciešamībai, kuru Pasūtītājs izvērtē 10 (desmit) kalendāro dienu laikā no saņemšanas brīža un pieņem lēmumu par grozījumu apstiprināšanu vai neapstiprināšanu. Līguma grozījumi ir spēkā tikai tad, ja tie noformēti rakstveidā un ir Pušu parakstīti. Šādi Līguma grozījumi ar to abpusējas parakstīšanas brīdi kļūst par Līguma neatņemamu sastāvdaļu.
9.4. Pasūtītājam ir tiesības izbeigt Līgumu 5 (piecas) kalendārās dienas iepriekš rakstiski paziņojot Izpildītājam, ja:
9.4.1. Izpildītājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
9.4.2. pret Izpildītāju ir uzsākta maksātnespējas procedūra vai tā saimnieciskā darbība ir apturēta;
9.4.3. Izpildītājs nepilda Līguma nosacījumus un Līgumā noteiktajā termiņā nav novērsis konstatētos pārkāpumus;
9.4.4. Pasūtītājs atkārtoti (vismaz 3 (trīs) reizes Pakalpojuma sniegšanas periodā) ir iesniedzis Izpildītājam, par Līguma saistību neizpildi, rakstisku pretenziju ar iebildumiem atbilstoši Līguma 3.6. punktam;
9.4.5. Līguma 6.10. punktā minētajā gadījumā;
9.4.6. pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.4.7. Līguma 9.4.6. apakšpunktā noteiktās sankcijas var ietekmēt Līguma praktisko izpildi;
9.4.8. tiek konstatēts kāds no Publisko iepirkumu likuma 64. panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma;
9.4.9. Izpildītājs neiesniedz Pasūtītājam  Līguma 10.2. punktā norādīto apdrošināšanas polisi noteiktajā termiņā.
9.5. Izpildītājs var vienpusēji izbeigt Līgumu, ja Pasūtītājs nepilda Līguma 4.3. punktā noteiktās saistības ilgāk par 2 (divām) nedēļām, iepriekš nosūtot Pasūtītājam rakstveida brīdinājumu. Ja 5 (piecu) dienu laikā pēc brīdinājuma nosūtīšanas Pasūtītājs nav izpildījis savas saistības, Izpildītājs ir tiesīgs rakstveidā paziņot Pasūtītājam par Līguma izbeigšanu un pieprasīt samaksu par sniegto Pakalpojumu.
9.6. Puses var izbeigt Līgumu pirms termiņa saskaņā ar Pušu vienošanos.
9.7. Ja Līgums tiek izbeigts pirms termiņa, Pasūtītājs, pieaicinot Izpildītāju, sastāda aktu, nosakot Izpildītāja izpildītās un Pasūtītāja pieņemtās Pakalpojuma daļas vērtību un Izpildītājam pienākošās naudas summas. Izpildītājam pienākošos naudas summas maksājumus Pasūtītājs veic 15 (piecpadsmit) dienu laikā no akta abpusējas parakstīšanas dienas. No maksājuma, kas pienākas Izpildītājam, Pasūtītājs var ieturēt ar nesniegtā Pakalpojuma vai ar tā daļas sniegšanu saistītās papildu izmaksas.

10. Līguma izpildes nodrošinājums
10.1. [bookmark: _Ref183851830][bookmark: _Ref211861806][bookmark: _Hlk103116722]Avansa maksājuma garantiju attiecīgi Līguma 2.3. punktā norādītā maksājuma apmērā izdod Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde vai apdrošināšanas sabiedrība, kas ir tiesīga sniegt pakalpojumus Latvijas Republikā. Avansa maksājuma garantija ir beznosacījumu un neatsaucama kredītiestādes vai apdrošināšanas sabiedrības apņemšanās pēc Pasūtītāja pirmā pieprasījuma, kuram nav nepieciešams pamatojums, 5 (piecu) kalendāro dienu laikā veikt maksājumu par summu vai summām, kas nepārsniedz attiecīgi šā Līguma 2.3. punktā norādītās izmaksas. Pirms maksājuma pieprasījuma iesniegšanas kredītiestādei vai apdrošināšanas sabiedrībai, Pasūtītājam nav jāpieprasa attiecīgā summa no Izpildītāja. Avansa maksājuma garantijai jābūt spēkā līdz visu Līguma ietvaros iesniegto nodevumu pieņemšanas, bet ne vēlāk kā līdz 2029. gada 31. oktobrim (Līguma 2.7. punkts).
10.2. Izpildītājs, atbilstoši Latvijas Republikā spēkā esošo normatīvo aktu prasībām, apdrošina savu, savu darbinieku, piesaistīto speciālistu un apakšuzņēmēju civiltiesisko atbildību attiecībā uz visu Pakalpojuma izpildi par visa veida Izpildītāja, tā darbinieku, piesaistīto speciālistu un piesaistīto Apakšuzņēmēju darbības vai bezdarbības, tostarp delikta, rezultātā nodarīto kaitējumu videi, Pasūtītājam vai trešo personu dzīvībai, veselībai vai mantai (visu risku apdrošināšana). Izpildītājam civiltiesiskās apdrošināšanas atlīdzības kopējā summa nosakāma ne mazāka kā 10% no kopējās līgumcenas, bez pašriska. Izpildītājs apņemas 30 (trīsdesmit) kalendāro dienu laikā, pēc Līguma noslēgšanas, iesniegt Pasūtītājam apdrošināšanas polises kopiju. Apdrošināšanai jābūt spēkā visu Līguma izpildes laiku. 
10.3. Pasūtītājs ir tiesīgs izmantot jebkuru no šajā sadaļā aprakstītajiem Līguma izpildes nodrošinājumiem, lai pilnībā vai daļēji dzēstu Izpildītāja darbības vai bezdarbības dēļ Pasūtītājam nodarītos zaudējumus, novērstu ar Pakalpojuma izpildi saistītos trūkumus vai ieturētu līgumsodu. Pasūtītājs ir tiesīgs izmantot Līguma izpildes nodrošinājumu, ja Izpildītājs pienācīgi nepilda šā Līguma saistības. Pasūtītājam nav pienākuma pirms Līguma izpildes nodrošinājumu izmantošanas vērsties pie Izpildītāja.

11. Fizisko personu datu apstrāde
11.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
11.2. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādi vai normatīvie akti paredz šādu datu nodošanu.
11.3. Ja saskaņā ar normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz. 
11.4. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja zūd nepieciešamība tos apstrādāt Līguma izpildes nodrošināšanai, izņemot, ja normatīvie akti Pusei uzliek pienākumu saglabāt datus ilgāk.

12. Strīdu izšķiršana
12.1. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikas normatīvajos aktos noteiktajā kārtībā.
12.2. Līgums un visas no tā izrietošās tiesiskās attiecības, tostarp Līguma interpretācija, izpilde, grozīšana un izbeigšana, tiek regulētas saskaņā ar Latvijas Republikas normatīvajiem aktiem.
12.3. Pusei ir jāatbild uz otras Puses piedāvāto strīda risinājuma priekšlikumu 5 (piecu) darba dienu laikā no tā saņemšanas dienas. Ja strīda risinājumu neizdodas panākt 10 (desmit) darba dienu laikā no strīda risinājuma priekšlikuma saņemšanas dienas, puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.

13. Noslēguma noteikumi
13.1. Līgums ir saistošs Pasūtītājam, Izpildītājam un to tiesību un saistību pārņēmējiem.
13.2. Mainot savu nosaukumu, adresi vai citus rekvizītus, tai skaitā, ja tiek mainīti Pušu pilnvarotie pārstāvji, to telefona numurs vai e-pasta adrese, katra Puse apņemas 5 (piecu) darba dienu laikā paziņot otrai Pusei par izmaiņām. Puses ir savstarpēji materiāli atbildīgas par visiem zaudējumiem, kuri var tikt nodarīti, otrai Pusei nepildot šā apakšpunkta noteikumus. 
13.3. Līgumā izveidotais noteikumu sadalījums punktos ar tiem piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
13.4. Ja kāds no Līguma noteikumiem zaudē savu juridisko spēku, tas neietekmē pārējo Līguma noteikumu spēkā esamību.
13.5. Saziņa starp Pusēm notiek tikai latviešu vai angļu valodā. Visa informācija, paziņojumi un dokumenti, kuriem šajā Līgumā nav noteikta cita paziņošanas kārtība, nosūtāmi attiecīgi Pasūtītāja un Izpildītāja pilnvarotajam pārstāvim uz šajā Līgumā norādīto e-pasta adresi. 
13.6. Pasūtītāja pilnvarotais pārstāvis, kuram ir tiesības parakstīt pieņemšanas – nodošanas aktu, Līguma darbības laikā: <amats> <vārds> <uzvārds>, t. _________, e-pasts _________.
13.7. Izpildītāja pilnvarotais pārstāvis Līguma darbības laikā: <amats> <vārds> <uzvārds>, t. _________, e-pasts _________.
13.8. Līguma abpusējas parakstīšanas datums ir pēdējā parakstītāja laika zīmoga datums un laiks.
13.9. Līgums sagatavots elektroniskā dokumenta veidā, latviešu valodā uz <skaitļiem> (<vārdiem>) lapām un glabājas gan pie Pasūtītāja, gan pie Izpildītāja.
13.10. Līgumam ir < skaitļiem > pielikumi:
13.10.1. 1.pielikums – Izpildītāja piedāvājums <kādā> formāta datnes veidā uz <skaitļiem> (<vārdiem>)  lpp.;
13.10.2. 2. pielikums - Tehniskā specifikācija

	Pasūtītājs:
	Izpildītājs: <nosaukums>

	_______________
	Reģ. Nr.:

	Reģ. Nr.: ____________
	<adrese>

	Norēķinu konts:
	Norēķinu konts:

	Bankas rekvizīti:
	Bankas rekvizīti:

	Kods: 
	

	
	

	__________________________________
/amats, paraksts, paraksta atšifrējums/
	_______________________________________
/amats, paraksts, paraksta atšifrējums/

